钦定古今图书集成/明伦汇编/氏族典/第581卷 > 耶律仲禧
## 钦定古今图书集成/明伦汇编/氏族典/第581卷 > 耶律仲禧

按《辽史耶律俨传》：“俨本姓李氏，父仲禧，重熙中始仕，
清宁初，同知南院宣徽使事。四年，城鸭子、混同二水
间，拜北院宣徽使。咸雍初，坐误奏事，出为榆州刺史。
俄诏复旧职，迁汉人行宫都部署。六年，赐国姓，封韩
国公，改南院枢密使。时枢臣乙辛等诬陷皇太子，诏
仲禧偕乙辛鞫之，蔓引无辜，未尝雪正。乙辛荐仲禧”
可任，拜广德军节度使，复为南院枢密使，卒，谥“钦惠。”

===耶律俨===按《辽史耶律俨传》：“俨字若思，析津人。仪观秀整，好学，
有诗名。登咸雍进士第，补中书省令史，以勤敏称。大
安初，为景州刺史，绳胥徒，禁豪猾，抚老恤贫。未数月，
善政流播，郡人刻石颂德。二年，改御史中丞，诏案上
京滞狱，多所平反，迁知枢密院事，赐经邦佐运功臣，
封越国公，修《皇朝实录》七十卷。帝大渐，俨与北院枢”
密使阿思同受顾命，乾统三年薨，谥曰“忠懿。”俨素廉
洁，一芥不取于人，经籍一览成诵，又善伺人主意，由
是权宠益固。三子：处贞，太常少卿，处兼同知中京留
守事，处能，少府少监。